Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 372/14/6611	Zvolen, 3.12.2014
EEČ : 2-51-188-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené na tom skutkovom základe, že napriek rozsudku Okresného súdu vo Zvolene číslo konania XXXXXP/XXXXX/04-103 zo dňa XXXXX. 10. 2005, ktorý nadobudol právoplatnosť dňa XXXXX 12. 2005 a ktorým bol zaviazaný prispievať na výživu a výchovu svojej maloletej dcéry Barbory ,narodenej XXXXX sumou 1.300,- Slovenských korún  /43,15 €/ počnúc dňom 01. 11. 2004 vždy do 15 dňa v mesiaci k rukám matky dieťaťa XXXXX, narodenej XXXXX, bytom XXXXX, XXXXX si takto určenú výšku vyživovacej povinnosti úmyselne na rôznych miestach, kde sa pohybuje neplní, hoci je riadne zamestnaný v spoločnosti XXXXX s.r.o. XXXXX, XXXXX, Česká republika a je poberateľom nemocenskej dávky Okresnej správy sociálneho zabezpečenia XXXXX a má príjem, ktorý postačuje na úhradu vyživovacej povinnosti, čím mu za obdobie od mesiaca marec 2014 do súčasnosti vznikol dlh na výživnom vo výške 388,35 €.

lebo zanikla trestnosť činu.

Odôvodnenie:
Poverený príslušník Obvodného oddelenia  Policajného zboru vo Zvolene viedol pod ČVS:ORPXXXXXZV-ZV-2014 trestné stíhanie proti obvinenému XXXXX za prečin zanedbania povinnej výživy podľa § 207 odsek 1Trestného zákona na tom skutkovom základe, ako je uvedené vo výrokovej časti uznesenia. Trestné stíhanie bolo začaté 09.07.2014, kedy bolo súčasne aj vznesené obvinenie. 

Po skončení skráteného vyšetrovania poverený príslušník PZ predložil na Okresnú prokuratúru vo Zvolene spisový materiál spolu s návrhom na zastavenie trestného stíhania z dôvodu zániku trestnosti.  Preskúmaním predloženého návrhu a na vec vzťahujúceho sa spisového materiálu som zistila, že dôkazy obsiahnuté v spisovom materiály takýto postup odôvodňujú. 

Trestné stíhanie bolo začaté na podnet XXXXX, ktorá bola v konaní následne vypočutá v procesnom postavení poškodeného. Pri výsluchu opísala, že obvinený si povinnosť plnil nepravidelne, dieťa dovŕšilo plnoletosť a teda od mája 2014 mal platiť dcére. 
XXXXX, ktorá aj podávala trestné oznámenie, v procesnom postavení poškodenej uviedla, že okrem výživného jej otec nič neposielal. Je študentkou, má zvýšené náklady s cetovaním do školy. O jej potreby je postarané dobre, zabezpečuje ich jej matka. Núdzou ntrpí.  Obvinený dňa 20.11.2014 uhradil dlh na výživnom aj bežné výživné za mesiac november 2014. 

Obvinený bol k veci vypočutý prostredníctvom právnej pomoci šeskými justičnými orgánmi, uviedol, že do marca 2014 platil výživné, potom mal dopravnú nehodu, po ktorej ostal prácväeneschopný do septembra 2014, kedy sa vrátil do zamestnania. V tom čase poberal nemocenskú dávku 7.000 Českých korún, vyživovaciu povinnosť zamestnávateľovi nenahlásil. Ďalej uviedol, že čiastočne uhradil výživné do konania výsluchu. 

Súčasťou spisového materiálu sú aj listinné dôkazy preukazujúce tvrdenia poškodenej, najmä rozsudok Okresného súdu vo Zvolene XXXXXP XXXXX/2004, rodný list dieťaťa a potvrdenie o návšteve školy. Tiež sú v spise zažurnalizované správy od príslušným úradov vedúcich evidencie nezamestnanosti a poberateľov dávok v hmotnej núdzi, správa od posledného zamestnávateľa obvineného a správy k osobe obvineného. 

Trestného činu zanedbania povinnej výživy podľa § 207 odsek 2 Trestného zákona sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať iného.  

V priebehu skráteného vyšetrovania bolo zistené, že skutok pre ktorý sa viedlo trestné stíhanie je trestným činom a že tento spáchal práve obvinený XXXXX, ktorý ako otec XXXXX si neplnil od mesiaca marec 2014 povinnosť prispievať na jej výživu sumou určenou rozhodnutím súdu, v tomto období mal príjem, ktorý postačoval na plnenie vyživovacej povinnosti. 

Na trestnosť trestného činu zanedbania povinnej výživy sa však vzťahujú osobitného ustanovenia Trestného zákona o účinnej ľútosti, ktorá má vplyv na zánik trestnosti činu. 

V zmysle ustanovenia § 86 odsek 1 písmeno a/, písmeno b/Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu a zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu.

Z vykonaného dokazovania vyplynulo, že matka dieťaťa o náhradné výživné príslušný orgán nepožiadala, dieťa núdzou netrpelo a takéto konanie obvineného nemalo trvalo nepriaznivé následky, pričom obvinený si svoju povinnosť dodatočne slnil, ešte v priebehu skráteného vyšetrovania, keď do rúk matky dieťaťa postupne do 20. 11. 2014 uhradil dlh a súčasne aj bežné výživné za mesiac novembra  2014. Úhradou vzniknutého dlhu na výživnom a príslušnej výšky bežného výživného za mesiac november 2014 došlo k zániku trestnosti činu, pre ktorý sa viedlo trestné stíhanie. 

Podľa § 215 odsek 1 písmeno h/ Trestného zákona prokurátor zastaví trestné stíhanie, ak zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Jaňovková
prokurátorka